แบงก์โน้ตส์
จะถูกรับน้องซะแล้วสำหรับ สมชาติ วงศ์วัฒนศานต์ ผู้อำนวยการสำนักงานสลากกินแบ่งรัฐบาลคนใหม่
8 ธ.ค. 2554

นึกว่ารับน้อง
จะถูกรับน้องซะแล้วสำหรับ สมชาติ วงศ์วัฒนศานต์ ผู้อำนวยการสำนักงานสลากกินแบ่งรัฐบาลคนใหม่ กับข่าวว่าสำนักงานสลากฯ ถูกวางระเบิดเวลา เมื่อวันที่ 6 ธ.ค.น่ะซิ เล่นเอาพ่อค้าแม่ค้าแผงหวยต๊กใจหมดเลย...




งานนี้ สมชาติ ที่เพิ่งรับตำแหน่งผู้อำนวยการสลากหมาดๆ เล่าให้ฟังอย่างตื่นเต้นว่า ระเบิดเจ้ากรรมที่มีคนมือคันดันมาวางไว้ตรงเกาะกลางถนนราชดำเนินนั้น จริงๆ แล้วอยู่เยื้องกับรั้วสำนักงานสลากฯ นู้น ถูกพบโดยฝรั่งต่างชาติที่กำลังข้ามถนน 
ฝรั่งก็มาบอกคนขับตุ๊กๆ ว่า บอบม์ๆ ส่วนตุ๊กตุ๊ก ก็วิ่งไปบอกตำรวจต่อเป็นทอดๆ 
สุดท้ายตำรวจก็ขนทีมมาตรวจวัตถุระเบิดก็จอดรถหน้าสำนักงานสลากฯ ยาวเป็นตับ แถมยังขอกระสอบทรายของสำนักงานสลากฯ ที่เอามาเตรียมไว้กันน้ำท่วมทำบังเกอร์อีกต่างหาก
ใครผ่านไปผ่านมาก็นึกว่าสำนักงานสลากฯ ถูกวางระเบิดกันเป็นแถว 
สรุปว่าการที่มีมือดีมาแอบวางระเบิดครั้งนี้ น่าจะไม่เกี่ยวกับที่มีคนเสียประโยชน์ที่ “สมชาติ” ได้มาเป็นผู้อำนวยการคนใหม่ ก็แหมใครจะไปรู้ล่ะ นึกว่าผู้อำนวยการใหม่จะถูกรับน้องซะแล้น